林貴父投老謁銓有贈
作者：戴表元
朝代：宋

paragraphs: 天寒道路長，行子難爲容。
况復迫衰暮，視近步憧憧。
干世悔古學，費時慚惰農。
誰知凍雪巷，忽視戟髯翁。
袖有排闥書，談如發硎鋒。
聽之不能竭，浩氣生奇胸。
從來庠序師，專以處龍鍾。
才高得教誘，祿休尚遭逢。
此職今不少，有求豈難從。
去去善自愛，春禽語晴墉。